text: Tredje finalekamp i Vojens 
  07 april 2015 kl. 04.16
  Tirsdag aften spilles endnu en finalekamp mellem SønderjyskE og Esbjerg. Det er den tredje kamp i DM-finalen.
  SE Arena i Vojens er endnu en gang vært for DM-finalen i ishockey. Den tredje finalekamp spilles tirsdag aften.
  Fredag spillede de to hold i Vojens, og SønderjyskE tog brug af hjemmebanefordelen og de mange fans og vandt 4-2 over Esbjerg Energy. Søndag spillede de to hold i Esbjerg, men det skræmte ikke spillerne fra SønderjyskE, der vandt endnu en kamp.
  Der spilles bedst ud af syv kampe, så det hold, der først vinder fire kampe, kan kalde sig for Danmarksmestre 2015.
  